**Invitation**

**”Interkalibrering af Dansk Fysisk Indeks”**

Fagdatacentret for Ferskvand (under DCE) inviterer hermed – efter aftale med Naturstyrelsen FKG-vandløb - til interkalibrering af Dansk Fysisk Indeks (DFI).

Måling af DFI udføres i forbindelse med NOVANA, dels som en del af vandrammedirektivets kontrolovervågning af vandløb, dels i forbindelse med den operationelle overvågning. Interkalibreringen gennemføres som en del af kvalitetssikringen under NOVANA.

I den forbindelse inviteres medarbejdere i Naturstyrelsen samt relevante konsulenter. Sidstnævnte omfatter samtlige de institutioner og konsulenter, som er godkendt i henhold til nærværende rammeaftale med Naturstyrelsen. Der vil dog blive givet første prioritet til medarbejdere i Naturstyrelsen og konsulenter inden for delaftale 8, som er kvalificerede til den aktuelle opgaveløsning. Andre konsulenter inden for rammeaftalen vil have mulighed for at deltage i det omfang, der rent logistisk er plads. Bemærk i øvrigt, at deltagelse i en udbudt interkalibrering er en forudsætning for, at man senere kan byde på den pågældende opgave. Deltagerantallet er begrænset til 2 personer for hver institution/konsulent (eller konsortium af konsulenter).

Det skal for god ordens skyld præciseres, at der ikke er tale om et kursus. Samtlige deltagere skal i felten – og med eget udstyr – og ud fra et forudsat kendskab til og erfaring med brug af metoden (beskrevet i teknisk anvisning V05) – foretage en undersøgelse på udvalgte forsøgsstrækninger. Resultatet heraf vil i muligt omfang blive evalueret og diskuteret ved arrangementets afslutning. Fagdatacenteret vil desuden efterfølgende sammenligne og evaluere resultaterne i form af et notat.

Link til V05: http://bios.au.dk/fileadmin/bioscience/Fagdatacentre/Ferskvand/V05\_fysisk\_indeks\_09.04.2013.pdf

**Program**

Udsendes efter endt tilmelding.

**Udstyr**

Deltagerne sørger selv for at medbringe alt relevant/nødvendigt udstyr til det praktiske arbejde.

**Tidspunkt og varighed:**Tirsdag 6. maj 2014 (09:00 – 16:00). Mødetidspunkt: 8:30-9:00.

**Mødested:**

Arrangementet vil finde sted i et område omkring Silkeborg. Det præcise mødested vil fremgå af programmet.

**Forplejning:**

FDC sørger for madpakker, drikkevarer, kaffe m.v.

**Tilmelding:**

Via mail til: [pwl@dmu.dk](mailto:pwl@dmu.dk) – ***senest 28. marts 2014*** (BEMÆRK: tilmeldinger efter dette tidspunkt vil ikke blive accepteret).

***Udfyld og send venligst tilmeldingsskemaet (nederst).***

**Yderligere information**:

Peter Wiberg-Larsen (mail: [pwl@dmu.dk](mailto:pwl@dmu.dk); tlf. 871 58 785/evt. 29 92 39 04)

**Deltagergebyr:**

120 kr excl. moms/deltager. Beløbet dækker morgenkaffe/-te med rundstykker, frokostsandwich, vand samt eftermiddagskaffe/-te med kage.

*Med venlig hilsen*

*Peter Wiberg-Larsen*

*FDC for Ferskvand*

*DCE & Bioscience*

|  |  |
| --- | --- |
| ***Tilmelding til ”Interkalibrering af Dansk Fysisk Indeks”***  ***6. maj 2014*** | |
| *Institution/firma* |  |
| *Adresse* |  |
| *EAN nr. (NST)* |  |
| *CVR/SE nr. (konsulenter)* |  |
| *Deltager 1 - navn* |  |
| *Deltager 1 – stilling/uddannelse* |  |
| *Deltager 1 – e-mail adresse* |  |
| *Deltager 2 - navn* |  |
| *Deltager 2 – stilling/uddannelse* |  |
| *Deltager 2 – e-mail adresse* |  |
| *Særlige forhold (vegetar)* |  |